Α.Ο. Χανιά

Ο Αθλητικός Όμιλος Χανιά είναι αθλητικός σύλλογος των Χανίων της Κρήτης στην Ελλάδα, με έτος ίδρυσης το 1945 και δραστηριοποιείται στο ποδόσφαιρο. Χρώματά του είναι το μπλε και το άσπρο. Αποτελεί το πιο δημοφιλές και ιστορικό σωματείο που ανέπτυξε το άθλημα στην πόλη, την οποία εκπροσωπούσε από το 2010 έως το 2017 στις επαγγελματικές κατηγορίες του ελληνικού ποδοσφαίρου μέσω του ανδρικού ποδοσφαιρικού τμήματος με την επωνυμία «Α.Ο. Χανιά ΠΑΕ».Ο σύλλογος πλέον διαθέτει μόνο γυναικείο τμήμα, το οποίο μετέχει στις εθνικές κατηγορίες. Το ανδρικό τμήμα ποδοσφαίρου αγωνιζόταν στο Δημοτικό Γήπεδο Περιβολίων, χωρητικότητας 4.000 θεατών.

 Το 1945 ιδρύθηκε η Ατλαντίδα Χανίων και τον Μάιο του 1965 μετονομάστηκε σε Αθλητική Ένωση Χανίων. Η πρώτη επίσημη παρουσία της ΑΕΧ σημειώθηκε τον Σεπτέμβριο του 1965 σε αγώνα με τον γειτονικό Ίκαρο Πασακακίου για το κύπελλο Ελλάδας και 2 μήνες αργότερα στην πρεμιέρα της Β΄ Εθνικής, αντιμετώπισε τον ΟΦΗ στο Ηράκλειο. Η ΑΕΧ αγωνίστηκε συνεχώς στην δεύτερη εθνική κατηγορία μέχρι τη σεζόν 1969-70 και το 1970, ενόψει της σεζόν 1970-71, μετονομάστηκε σε Αθλητικός Όμιλος Χανιά.Η αγωνιστική πορεία του ΑΟΧ ξεκίνησε από το πρωτάθλημα της Β΄ Εθνικής στην οποία συμμετείχε για 14 αγωνιστικές περιόδους συνολικά, προσεγγίζοντας περισσότερο την ανώτερη κατηγορία τη σεζόν 1971-72, όταν κατατάχθηκε 3ος με 4 βαθμούς διαφορά από την Καλαμάτα και ενώ προβιβάζονταν μόνον οι πρωταθλητές των τριών ομίλων. Επίσης είχε 9 συμμετοχές στη Γ' Εθνική και 12 στη Δ' Εθνική κατηγορία. Στις κατηγορίες της τοπικής ΕΠΣ Χανίων κατήλθε για 10 περιόδους με τελευταία φορά μεταξύ 1998 και 2006, ένα διάστημα που αποτέλεσε το δυσκολότερο στην ιστορία του. Κατά την αρχή της συγκεκριμένης 8ετίας ένωσε δυνάμεις με τον Παγχανιακό σε ένα βραχύβιο αλλά επιζήμιο εγχείρημα, καθώς οι ικανότεροι παίκτες του ΑΟΧ μετακινήθηκαν στο σύλλογο της Νέας Χώρας, με συνέπεια ο ίδιος να μην αποφύγει τον πρώτο του υποβιβασμό στο Β' τοπικό πρωτάθλημα. Τα επόμενα χρόνια κατέλαβε έως και τη θέση του ουραγού στην τρίτη και τελευταία κατηγορία της ΕΠΣ Χανίων, ενώ το 2004 δε δήλωσε καν συμμετοχή στο πρωτάθλημα της Γ΄ κατηγορίας και ο ΑΟΧ παρέμεινε αδρανής. Έκτοτε και χάρις τη δραστηριοποίηση ομάδας Χανιωτών επιχειρηματιών με επικεφαλής τους Νότη Ψυλλάκη και Σταύρο Πάτερο, ο ΑΟΧ επανήλθε και διέγραψε μία αξιοσημείωτα ανοδική πορεία και ο ιστορικός σύλλογος βγήκε από την αφάνεια και παράλληλα έμεινε ζωντανή η φλόγα των φιλάθλων για την αγαπημένη τους ομάδα. Αρχικά και μέσω απορρόφησης του γειτονικού σωματείου ΑΟΧ 2004 ανήλθε απευθείας στην Α΄ Κατηγορία, παίρνοντας τη θέση του. Αμέσως και παρότι τη σεζόν 2005-06 τερμάτισε στη δεύτερη θέση, ανήλθε απευθείας στην Δ΄ Εθνική έπειτα από την εξαγορά της Α.Ε. Χανίων και τη θέση της στην τέταρτη εθνική κατηγορία. Την περίοδο 2006-7 μετά την επιστροφή του έπειτα από εννέα χρόνια σε επίπεδο Δ' Εθνικής, τερμάτισε τρίτος ενώ κατέκτησε το Κύπελλο της ΕΠΣ Χανίων. Την επόμενη σεζόν 2007-8, η φιλόδοξη προσπάθεια δεν είχε τα αναμενόμενα αποτελέσματα, αντιθέτως ο σύλλογος στερήθηκε προς το τέλος της σεζόν τις υπηρεσίες του σημαίνοντος διοικητικού του στελέχους και εκ των πρωτοστατών της αναγέννησης, Νότη Ψυλλάκη ο οποίος λίγες εβδομάδες αργότερα, αναδείχθηκε επίτιμος πρόεδρος του Α.Ο. ΧΑΝΙΑ με απόφαση της Γενικής Συνέλευσης του συλλόγου. Το 2008-9 δεν ήταν κάτι το ιδιαίτερο για την ομάδα αλλά την περίοδο 2009-10 ο Α.Ο.ΧΑΝΙΑ με προπονητή τον Γιάννη Μαρκάκη κατέκτησε τον τίτλο επανερχόμενος στην Γ' Εθνική μετά από 18 χρόνια. Το 2010-11 η ομάδα διατηρήθηκε στην κατηγορία αλλά είχε πολλά οικονομικά και διοικητικά προβλήματα ενώ άλλαξε τρεις προπονητές. Το 2011-12 μετά την παραίτηση της Διοίκησης, ανέλαβε να οδηγήσει την ομάδα κάτω από δύσκολες οικονομικές συνθήκες, ο Νότης Ψυλλάκης ως πρόεδρος της Επιτροπής Στήριξης. Προπονητής ήταν ο Γιάννης Πετράκης. Έπειτα από υπερπροσπάθεια η ομάδα σώθηκε ενώ την επόμενη χρονιά εξασφάλισε την άνοδο. Από το 2013, ο ΑΟΧ αγωνιζόταν στη Β' Εθνική, ακριβώς 30 χρόνια μετά τον υποβιβασμό του 1983 εξαιτίας της αναδιάρθρωσης των εθνικών κατηγοριών. Η επάνοδος συνοδεύτηκε και με την υψηλότερη επίδοση της ιστορίας του (βελτιώνοντας την αντίστοιχη του 1971-72), καταλαμβάνοντας τη 2η θέση στην κανονική διάρκεια του πρωταθλήματος Νοτίου ομίλου 2013-14. Επιπρόσθετα, βρέθηκε μόλις δύο νίκες μακριά από την Α' Εθνική, όταν κατά την τελευταία αναμέτρηση των play off προβιβασμού παραχώρησε εντός έδρας 0-0 στον Ολυμπιακό Βόλου, παρότι εάν επικρατούσε θα είχε αυτός το δικαίωμα να διεκδικήσει την άνοδο μέσω αγώνα διαβάθμισης με αντίπαλο την Ξάνθη. Το καλοκαίρι του 2017, έπειτα από τα οικονομικά προβλήματα που αντιμετώπιζε η ΠΑΕ ΑΟΧ, αποφασίστηκε από τους παράγοντες του ερασιτέχνη ΑΟΧ και της ΠΑΕ Κισσαμικός η συνεργασία των δύο ομάδων, για τη δημιουργία μιας ομάδας εκπροσώπου του ποδοσφαίρου των Χανίων, στη δεύτερη τη τάξει εθνική κατηγορία. Έτσι η ΠΑΕ Κισσαμικός μετονομάστηκε σε ΠΑΕ ΑΟ Χανιά Κισσαμικός. Στα τέλη του Ιουλίου του 2019 ο ΑΟΧ Κισσαμικός μετονομάστηκε σε Π.Α.Ε. Χανιά, ως διάδοχος του πάλαι ποτέ Α.Ο. Χανιά. Ανά αγωνιστική περίοδο 1970–71: Β' Εθνική: 11η θέση στον Α' όμιλο 1971–72: Β' Εθνική: 3η θέση στον Α' όμιλο 1972–73: Β' Εθνική: 14η θέση στον Α' όμιλο 1973–74: Β' Εθνική: 7η θέση στο Β' όμιλο 1974–75: Β' Εθνική: 4η θέση στον Α' όμιλο 1975–76: Β' Εθνική: 12η θέση στο Νότιο όμιλο 1976–77: Β' Εθνική: 11η θέση στο Νότιο όμιλο 1977–78: Β' Εθνική: 12η θέση στο Νότιο όμιλο 1978–79: Β' Εθνική: 16η θέση στο Νότιο όμιλο 1979–80: Β' Εθνική: 17η θέση στο Νότιο όμιλο — υποβιβασμός 1980–81: Γ' Εθνική: 2η θέση στον 1ο όμιλο — άνοδος 1981–82: Β' Εθνική: 16η θέση στο Νότιο όμιλο 1982–83: Β' Εθνική: 14η θέση στο Νότιο όμιλο — υποβιβασμός (εξαιτίας αναδιάρθρωσης κατηγοριών) 1983–84: Γ' Εθνική: 14η θέση στο Νότιο όμιλο 1984–85: Γ' Εθνική: 18η θέση στο Νότιο όμιλο — υποβιβασμός 1985–86: Δ' Εθνική: υποβιβασμός 1986–87: Α' κατηγ. ΕΠΣ Χανίων: 1η θέση 1987–88: Α' κατηγ. ΕΠΣ Χανίων: 1η θέση — άνοδος 1988–89: Δ' Εθνική: 10η θέση στο Δ' όμιλο 1989–90: Δ' Εθνική: 1990–91: Δ' Εθνική: 2η θέση στο 10ο όμιλο 1991–92: Δ' Εθνική: 2η ή 3η θέση στον 1ο όμιλο 1992–93: Δ' Εθνική: 1η θέση στον 1ο όμιλο — άνοδος 1993–94: Γ' Εθνική: 10η θέση στο Νότιο όμιλο 1994–95: Γ' Εθνική: 9η θέση στο Νότιο όμιλο 1995–96: Γ' Εθνική: 17η θέση στο Νότιο όμιλο — υποβιβασμός 1996–97: Δ' Εθνική: 5η θέση στον Α' όμιλο 1997–98: Δ' Εθνική: υποβιβασμός 1998–99: Α' κατηγ. ΕΠΣ Χανίων: υποβιβασμός 1999–00: Β' κατηγ. ΕΠΣ Χανίων: 17η θέση — υποβιβασμός 2000–01: Γ' κατηγ. ΕΠΣ Χανίων: 3η θέση 2001–02: Γ' κατηγ. ΕΠΣ Χανίων: 2η θέση — άνοδος 2002–03: Β' κατηγ. ΕΠΣ Χανίων: αποχώρηση από τη διοργάνωση — υποβιβασμός 2003–04: Γ' κατηγ. ΕΠΣ Χανίων: 7η θέση (τελευταία) 2004–05: μη συμμετοχή σε Γ' κατηγ. ΕΠΣ Χανίων — απορρόφηση ΑΟΧ 2004 προς απόκτηση της θέσης του στην Α' κατηγορία 2005–06: Α' κατηγ. ΕΠΣ Χανίων: 2η θέση — εξαγορά θέσης της ΑΕ Χανίων στη Δ' Εθνική 2006–07: Δ' Εθνική: 4η θέση στο 10ο όμιλο 2007–08: Δ' Εθνική: 3η θέση στο 10ο όμιλο 2008–09: Δ' Εθνική: 3η θέση στο 10ο όμιλο 2009–10: Δ' Εθνική: 1η θέση στο 10ο όμιλο — άνοδος 2010–11: Γ' Εθνική: 9η θέση στο Νότιο όμιλο 2011–12: Γ' Εθνική: 7η θέση στο Νότιο όμιλο 2012–13: Γ' Εθνική: 6η θέση στο Νότιο όμιλο — άνοδος (χάρις την αναδιάρθρωση κατηγοριών) 2013–14: Β' Εθνική: 2η θέση στο Νότιο όμιλο και 4η θέση στα play off ανόδου για την Α' Εθνική 2014–15: Β' Εθνική: 4η θέση στο Νότιο όμιλο (οι τρεις πρώτες οδηγούσαν στα play off ανόδου για την Α' Εθνική) 2015–16: Β' Εθνική: 12η θέση (ενιαίος όμιλος). 2016–17: Β' Εθνική: 16η θέση (ενιαίος όμιλος). — υποβιβασμός Σύνοψη έως μέσα 2015 2 φορές πρωταθλητής ομίλου Δ' Εθνικής:1992-93 και 2009-102 πρωταθλήματα Α' κατηγορίας ΕΠΣ Χανίων:1986-87 και 1987-886 κύπελλα ΕΠΣ Χανίων:1980-81, 1988-89, 1991-92, 2006-07, 2007-08 και 2009-102 (ρεκόρ, από κοινού με το Μινώταυρο) Super Cup ΕΠΣ Χανίων:2008 και 2010. Στελέχη του ΑΟ Χανιά έχουν διατελέσει μεταξύ άλλων οι: Μεταξύ άλλων: Το γυναικείο ποδοσφαιρικό τμήμα του Α.Ο. Χανιά μετέχει στις εθνικές κατηγορίες γυναικών του ελληνικού ποδοσφαίρου. Το έμβλημα του ΑΟ Χανιά εμφανιζόταν κατά καιρούς σε διάφωρες εκδοχές. Ακολουθούν ορισμένες από τις οποίες είχε παρουσιάσει ο σύλλογος. ΑΟ Χανιά: Αφιέρωμα, periferiako.com Ιστορικό Αρχειοθετήθηκε 2014-10-24 στο Wayback Machine., επίσημος ιστότοπος ΑΟ Χανιά ΑΟ Χανιά τμήμα ποδοσφαίρου γυναικών, επίσημη σελίδα στο Facebook